பர்டியூ பல்கலைக்கழகம்

பர்டியூ பல்கலைக்கழகம்  (Purdue University) ஐக்கிய அமெரிக்காவின் இந்தியானா மாநிலத்தின் மேற்கு லாஃபயாட்டே குறுநகரில் பொதுத்துறையில் நல்கையாக அளிக்கப்பட்ட இடத்தில் அமைந்துள்ள ஆய்வுப் பல்கலைக்கழகமாகும். இந்தப் பல்கலைக்கழகம் 1869ஆம் ஆண்டு  நகரவணிகர் ழான் பர்டியூ என்பவரால் நல்கையாக வழங்கப்பட்ட பணம் மற்றும் இடத்தைக் கொண்டு துவங்கப்பட்டது; அறிவியல், தொழில்நுட்பம் மற்றும் வேளாண்மை கல்விக்காக நிறுவப்பட்டது. செப்டம்பர் 16, 1874 அன்று முதல் வகுப்புகள் தொடங்கின .

இந்தப் பல்கலைக்கழகம் அமெரிக்க பல்கலைக்கழக சங்கத்தின் உறுப்பினராக உள்ளது. உயர்கல்வி நிறுவனங்களை வகைப்படுத்தும் கார்னகி வரையறிதலில் "R1: முனைவர்பட்ட பல்கலைக்கழகங்கள் – மீயுயர் ஆய்வுச் செயல்திறன்" என வகைப்படுத்தப்பட்டுள்ளது.  இந்தியானாவின் எந்தவொரு தனியார் பல்கலைக்கழக வளாகங்களை விட கூடுதலான மாணவர்கள் பர்டியூவில் படித்து வருகின்றனர்., தவிரவும் ஐக்கிய அமெரிக்காவில் வெளிநாட்டு மாணவர்கள் பயிலும் பல்கலைக்கழகங்களில் மிகுதியானவர்கள் பயிலும் ஒன்பதாவது பல்கலையாக உள்ளது. Institute of International Education. (2020). "Leading Host Institutions, International Student Data from the 2020 Open Doors Report". . Open Doors Report on International Educational Exchange. Retrieved August 22, 2021. ஐக்கிய அமெரிக்காவின் மிகவும் தொன்மையான கணினியியல் கல்வித்திட்டம் இங்கு துவங்கியது.

இப்பல்கலைக்கழகத்துடன் 13 நோபல் பரிசு பெற்றோர், 1 தூரிங்கு விருது பெற்றவர், 1 பாரத ரத்னா பெற்றவர், 27 விண்ணோடிகள், 2 உலக உணவுப் பரிசு பெற்றோர், 3 புலிட்சர் பரிசு வாகையாளர்கள், 18 ஒலிம்பிக் பதக்கதாரிகள், 3 அமெரிக்க நாட்டின் தொழில்நுட்ப புதுமையாக்கப் பதக்கம் பெற்றவர்கள், 2 தேசிய அறிவியல் பதக்கம் பெற்றோர், 3 குடியரசுத் தலைவர் விடுதலைப் பதக்கம் பெற்றவர்கள், 7 ஐக்கிய அமெரிக்கப் பேரவை உறுப்பினர்கள், 3 அமெரிக்க ஆளுநர்கள், மற்றும் 2 அரசுத் தலைவர்கள் தொடர்பு பெற்றுள்ளனர்.

மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
பகுப்பு:1869 இல் நிறுவப்பட்ட நிறுவனங்கள்